Diari Oficial de la Generalitat Valenciana


Sumari del DOGV 4886, del 18-11-2004 (2004/11023)

ACORD de 12 de novembre de 2004, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil Cochal, SL, que consisteix en una actuació integral per a la instal·lació d'un hotel i un camp de golf a sòl no urbanitzable del municipi de Picassent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4886

Data del DOGV
:   18-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11356


Data del document
:   12-11-2004

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * Picassent
    * pla d'urbanisme
    * terreny industrial

ACORD de 12 de novembre de 2004, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil Cochal, SL, que consisteix en una actuació integral per a la instal·lació d'un hotel i un camp de golf a sòl no urbanitzable del municipi de Picassent. [2004/M11665]
  
El Consell de la Generalitat, en la reunió del dia 12 de novembre de 2004, va adoptar l'acord següent:
  
Vist l'expedient promogut per la mercantil Cochal, SL, referit a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a la instal·lació d'un hotel i un camp de golf a la partida Sant Miquel, del terme municipal de Picassent, i de conformitat amb els següents
  
Antecedents de fet
  
1. El projecte es va presentar davant de la Comissió Territorial d'Urbanisme de Valencia el dia 23 d'octubre de 2001. Amb data 22 de novembre de 2001 es va revisar la documentació presentada, es va requerir l'interessat perquè la completara, i aportara nova documentació el dia 15 de gener de 2002.
  
En data 22 de novembre de 2001 es va donar audiència al municipi de Picassent i als d'Alcàsser, Silla, Almussafes, Beniparrell i Benifaió.
  
2. Amb data 22 de novembre de 2001 es va sol·licitar informe de l'Oficina del Pla de Carreteres, de la Conselleria d'Obres Públiques, Urbanisme i Transports; Demarcació de Carreteres del Ministeri de Foment; Servei d'Explotació (Vies i Obres) de la Diputació Provincial de València; a la Unitat de Patrimoni, de la Conselleria de Cultura i Educació, i a la Confederació Hidrogràfica del Xúquer, i es va remetre l'estudi d'impacte ambiental a la Conselleria de Medi Ambient.
  
Amb data 12 de novembre de 2001 es va donar adequada intervenció a la Direcció Territorial d'Agricultura, de la Conselleria d'Agricultura, Pesca i Alimentació; a la Direcció General de Transports, de la Conselleria d'Obres Públiques, Urbanismo i Transports; Conselleria d'Economia, Hisenda i Ocupació; Subdirecció Territorial de Medi Ambient; a l'Oficina del Pla de Carreteres, de la Conselleria d'Obres Públiques, Urbanismo i Transports, i a l'Agència Valenciana del Turisme.
  
Amb data 15 d'abril de 2002 es remet a la Conselleria de Medi Ambient petició d'informe sobre els punts següents: possible inclusió de l'actuació en l'àmbit del Parc Natural de l'Albufera, la seua possible afecció pel PRUG (Pla Rector d'Ús i Gestió de l'Albufera), com també la possible inclusió en el Catàleg de Zones Humides de la Comunitat Valenciana.
  
De tots aquests s'han rebut informes:
  
- Agència Valenciana del Turisme, de 21 de novembre de 2001, segons la qual la instal·lació projectada haurà de comptar amb l'autorització preceptiva del Servei Territorial de Turisme abans de la seua entrada en funcionament.
  
- Servei Territorial de la Conselleria de Medi Ambient, de 9 de gener de 2002, segons el qual l'actuació urbanística podria afectar el domini públic del camí ramader Sendera del barranc del Tollo a Benifaió, per tot això el promotor de l'actuació haurà de preservar aquest domini públic, propietat de la Generalitat, de qualsevol tipus d'actuació i usos no previstos en la Llei 3/1995, de Camins Ramaders.
  
- Direcció General de Carreteres, del Ministeri de Foment, de data 17 de gener de 2002, de caràcter favorable, supeditat al compliment dels aspectes següents:
  
1. El promotor haurà de deixar fora de l'actuació proposada la zona d'afecció de l'autovia A7 ?E15 (100 metres mesurats perpendicularment a l'aresta exterior de l'explanació de l'esmentada autovia) i del ramal existent (50 metres mesurats des de la mencionada aresta d'aquest).
  
2. S'haurà de reordenar la ubicació dels clots del camp de golf de manera que no existisca risc de llançament de boles al sistema viari existent.
  
3. Respecte de l'accés per a l'actuació projectada, aquest haurà d'estar situat com a mínim a la distància de visibilitat de parada que corresponga d'acord amb la velocitat limitada en l'accés al centre penitenciari de Picassent.
  
- Oficina del Pla de Carreteres, de la Conselleria d'Obres Públiques, Urbanismo i Transports, de data 23 de gener de 2002, de caràcter desfavorable a l'aprovació, atés que no s'ha definit l'accés a les instal·lacions preteses; sense perjudici del que dispose el Ministeri de Foment en relació amb l'autovia de la N-430.
  
- Servei d'Explotació de la Diputació Provincial de València, de 21 de gener de 2002, segons el qual l'actuació no afecta cap viari ni zones d'influència de titularitat d'aqueixa Administració.
  
- Ajuntament de Picassent, rebut el dia 10 de gener de 2002, de caràcter favorable a la iniciació del procediment, es fixen les compensacions amb caràcter mínim i s'exigeix que en aquesta instal·lació s'utilitzen, una vegada tractades convenientment, les aigües residuals del centre penitenciari.
  
- Ajuntament de Silla, rebut el dia 19 de desembre de 2001, amb el qual s'adjunten els distints informes emesos en seu local. Del conjunt d'aquests i en síntesi, es manifesta l'oposició a la instal·lació del camp de golf i instal·lacions complementàries i un hotel, perquè l'activitat en cas d'entrar en funcionament en la ubicació proposada provocaria greus impactes negatius tant sobre l'activitat agrària de l'entorn i la situada aigües avall, com pels valors naturals de l'ecosistema de l'horta i pel Parc Natural de l'Albufera; per tant, la ubicació és incompatible amb aquest ús.
  
- Ajuntament d'Almussafes, rebut el dia 11 de gener de 2002, segons el qual per la situació al costat del centre penitenciari en el límit nord del terme municipal d'Almussafes i a la vista de la documentació remesa, haurà d'estar perfectament definit el mode de realització de la depuració de les aigües.
  
- Direcció General de Planificació i Gestió del Medi, de la Conselleria de Medi Ambient, en el qual, en síntesi, se sol·licita l'ampliació de l'estudi d'impacte ambiental, referit bàsicament a la depuració de les aigües residuals. Així mateix, es manifesta:
  
«L'actuació proposada no afecta l'àmbit territorial del parc natural, el règim jurídic no afecta aquest ni tampoc el PRUG en tramitació. Les mesures cautelars vigents en el parc durant la tramitació del PRUG no són, de la mateixa manera, aplicables en la zona d'actuació proposada.
  
La totalitat del terme municipal de Picassent està inclòs en l'àmbit del PORN. Quant als requisits tècnics i administratius exigibles per a una actuació com la proposada, el PORN remet al procediment ordinari d'avaluació d'impacte ambiental, sense establir determinacions específiques.
  
L'àmbit d'actuació proposat no està afectat pel Catàleg de Zones Humides de la Comunitat Valenciana.»
  
3. La Comissió Informativa de la Comissió Territorial d'Urbanisme, en sessió del dia 24 de gener de 2002, va acordar deixar sobre la taula l'expedient, a causa, de fonamentalment i entre altres deficiències, la falta de justificació de la depuració de les aigües residuals procedents del centre penitenciari de Picassent.
  
4. Els dies 3, 23 i 24 d'abril de 2002 el promotor de l'actuació va presentar nova documentació.
  
Com a contingut de la nova documentació que el promotor remet en distintes dates, s'acompanya:
  
- Ampliació de l'estudi d'impacte ambiental.
  
- Escrit de la Junta de Govern de la séquia Reial del Xúquer en el qual s'indica que, examinada la sol·licitud presentada per a derivar aigües de la depuradora de la cárcel de Picassent, es va acordar comunicar a l'empresa que hi ha la possibilitat que aqueixa Comunitat autoritze la col·locació d'una canonada pel caixer de la séquia Reial del Xúquer per a la derivació de les aigües procedents de la depuradora de la cárcel de picassent, des del llit de la séquia de la Foya conegut també com sequiol del Mig.
  
- Informe de l'Ajuntament de Picassent, segons el qual el sòl de referència està classificat com a sòl no urbanitzable comú, la Masia dels Foresos es troba inclosa en el catàleg d'elements i conjunts protegits, elements protegits a sòl no urbanitzable. No obstant això, la normativa del Pla general no estableix cap grau de protecció d'aquests elements protegits, l'aprovació de la modificació número 3, està referida a «nivells de protecció. definició de nivells de protecció en edificis protegits», supeditada fins que s'indique el règim aplicable als elements protegits al sòl no urbanitzable.
  
No obstant això, s'indica que les obres que s'han de realitzar, com també l'ús que es pretén implantar, són adequats per a la rehabilitació i la conservació d'aquest edifici protegit.
  
- Nova documentació referida als paràmetres municipals, com també plànol referent a la reserva que s'efectuava de 7.500 m2. de sostre, es necessita una superfície aproximada de 9.865 m2, i es concreta en edifici d'apartahotel i serveis complementaris.
  
5. El conseller d'Obres Públiques, Urbanisme i Transports, mitjançant una Resolució de data 13 de maig de 2002, va resoldre admetre a tràmit el present procediment de declaració d'interés comunitari i sotmetre'l al tràmit d'informació pública, simultàniament a la convocatòria per a la presentació d'alternatives al desencadenant del procediment. Sobre aquest aspecte es van publicar sengles anuncis en el Diari Oficial de la Generalitat Valenciana de data 18 de juliol de 2002, i diari Las Provincias de data 4 de juliol de 2002.
  
Durant l'esmentat termini no consta la presentació d'al·legacions ni d'alternatives en competència.
  
6. En data 23 de gener de 2003, la Direcció General de Planificació i Gestió del Medi va emetre declaració d'impacte ambiental per la qual es va estimar acceptable el projecte presentat, supeditant l'execució del projecte al compliment dels següents condicionants:
  
«1) El reg del camp de golf i zones verdes del complex es realitzarà únicament i exclusivament amb aigües residuals tractades que complisquen els criteris establits en l'informe tècnic 778 de l'OMS (1989) sobre directrius sanitàries per a l'ús d'aigües residuals en agricultura i aqüicultura, en cap concepte no s'utilitza aigua potable subministrada per al consum humà ni aigua destinada a l'activitat agrícola.
  
2) La construcció del camp de golf no pot iniciar-se fins que no s'haja presentat davant d'aquesta Conselleria la concessió definitiva del volum d'aigua residual tractada procedent del centre penitenciari de València, per part de la Confederació Hidrogràfica del Xúquer o organisme delegat.
  
3) La capacitat dels establiments hotelers i la resta d'instal·lacions del complex (hotel, apartahotels, club social, piscines, instal·lacions esportives, etc.) s'ajustarà a la dotació d'aigua potable màxima disponible, que es xifra en un màxim de 70 m3/dia d'acord amb el certificat del delegat del Servei d'Aigua Potable del sistema en xarxa d'alta de la Ribera de l'empresa General Valenciana del Agua (EGEVASA).
  
L'increment de places hoteleres i capacitat de la resta d'instal·lacions, que implique una demanda d'aigua potable superior a 70 m3/dia, només pot autoritzar-se si es compta amb la concessió del corresponent volum d'aigua potable per part de l'organisme de conca.
  
4) La capacitat de l'estació depuradora d'aigües residuals es dimensionarà al cabal màxim diari que puga generar-se en ocupació màxima que finalment resulte de la totalitat de les instal·lacions projectades.
  
5) El condicionament dels terrenys inclosos en el sòl no urbanitzable de protecció arqueològica (Masia dels Foresos i el seu entorn) requereix l'informe previ vinculant de la Conselleria de Cultura, com a organisme competent en matèria de conservació de patrimoni, d'acord amb el que establix l'article 4.14 de les normes urbanístiques del Pla General de Picassent i en l'article 62 de la Llei 4/1998, del Patrimoni Cultural Valencià.
  
6) El promotor remetrà per a la seua supervisió i informe el projecte definitiu del camp de golf que haurà d'incorporar els condicionants exposats anteriorment i detallar els aspectes següents:
  
6.1) Ubicació, disseny, capacitat i característiques de:
  
- l'estació depuradora de les aigües residuals del complex,
  
- les instal·lacions, tractament complementari de les aigües depurades per al seu condicionament per a reg del camp de golf.
  
6.2) Memòria detallada de la construcció i el manteniment del camp de golf, centrant-se fonamentalment en la quantitat, la freqüència i el mètode d'aplicació dels fertilitzants i productes fitosanitaris empleats tant en la fase de construcció com en la de funcionament del camp de golf. En aquest sentit es tindrà en compte la classificació toxicològica i ecotoxicològica (fonamentalment sobre les aus i la fauna aqüícola ja que l'activitat s'ubica en l'àmbit del PORN de l'Albufera) dels productes fitosanitaris que s'han d'usar.
  
Si es preveu la desinfecció del terreny com a tractament previ a la sembra de la gespa, es realitzarà, en qualsevol cas per mètodes alternatius al bromur de metil (com ara biofumigació, solarització, etc.)
  
6.3) Programa de vigilància ambiental en què s'indiquen els controls s'efectuarà indi-cant fonamentalment:
  
- controls per a contrastar els càlculs teòrics de les necessitats d'aigua de reg amb la despesa real (ex. Factures del pagament de l'aigua, instal·lacions de comptadors de mesurament de cabals, etc.)
  
- tipus i periodicitat de les anàlisis per a controlar la qualitat de l'aigua de reg, principalment en el que afecta els paràmetres sanitaris (colis fecals i nematodes intestinals) d'acord amb els criteris establits per l'OMS».
  
7. La Comissió Informativa de la Comissió Territorial d'Urbanisme de Valencia, en la seua sessió de 28 de gener de 2003, va acordar que l'expedient haurà de ser completat amb els punts següents:
  
- Justificació de la propietat dels terrenys: formalització de l'exercici del contracte d'opció de compra aportat.
  
- Formalització, mitjançant l'oportú conveni urbanístic, de les cessions que el promotor de l'actuació ha d'efectuar a l'Ajuntament de Picassent, informades favorablement mitjançant un acord del ple municipal en sessió de 27 de setembre de 2001.
  
- Compliment de les condicions incloses en l'informe procedent de l'Àrea de Carreteres, del Ministeri de Foment, de data 17 de gener de 2002. En aquest sentit, la distància mínima d'afecció de l'autovia haurà de mesurar-se des del peu del talús, segons es manifesta per part del representant del Ministeri de Foment en la Comissió Informativa.
  
- Compliment de les condicions fixades en la declaració favorable d'impacte ambiental emesa per la Conselleria de Medi Ambient amb data 23 de gener de 2003. Haurà de ser objecte de justificació el compliment dels punts 1 i 2 de l'esmentada declaració d'impacte ambiental, referits a la concessió definitiva del volum d'aigua residual tractada procedent del centre penitenciari, per part de la Confederació Hidrogràfica del Xúquer o organisme delegat, i a l'adaptació de la capacitat dels establiments hotelers i la resta d'instal·lacions del complex a la dotació d'aigua potable màxima disponible, que es xifra en un màxim de 70 m3/dia., d'acord amb el certificat del delegat del Servei d'Aigua potable del sistema en xarxa en alta de la Ribera, de l'empresa General Valenciana del Agua (EGEVASA).
  
8. Els dies 16 d'abril i 21 de maig de 2004 el promotor de l'actuació va presentar nova documentació.
  
Com a contingut de la nova documentació remesa s'acompanya:
  
- Còpia confrontada del conveni urbanístic entre l'Ajuntament i Cochal, SL.
  
- Escrit de data 27 de març de 2002 que comunica l'acord de data 25 de març, de la Junta de Govern de la Comunitat séquia Reial del Xúquer. Es comunica a Cochal, SL, que hi ha la possibilitat que la comunitat autoritze la col·locació d'una canonada pel caixer de la séquia Reial per a la derivació de les aigües procedents de la depuradora de la cárcel de Picassent, des del llit de la séquia de la Foya, conegut també com sequiol del Mig.
  
- Escrit del delegat del Servei d'Aigua Potable del sistema en xarxa en alta de la Ribera d'EGEVASA, de 6 de febrer de 2003, pel qual certifica que «una vegada autoritzat el consum de 70 m3/dia per a les instal·lacions hoteleres en la Masia dels Foresos el passat 19 de setembre de 2002, en l'actualitat és tècnicament viable ampliar el subministrament d'aigua potable, amb cabal suficient per a les necessitats de l'aparthotel, casa club i serveis complementaris del camp de golf s'estima en altres 70 m3/dia addicionals, que no representen un límit màxim perquè es podria tècnicament atendre suficientment una demanda major, sempre que es mantinguen les condicions actuals del sistema d'abastiment».
  
- Escrit de la propietària dels terrenys mostrant la seua conformitat amb la iniciativa de proposta de la mercantil Cochal, SL, i còpia de l'escriptura pública de compravenda de la finca per part de la mercantil Todo Golf Inversiones, SA.
  
- Plànol de connexions amb sistemes estructurants de planejament vigent a escala 1/2000.
  
9. Vista la documentació complementària, en data 6 de maig de 2004 se sol·liciten nous informes a l'Oficina del Pla de Carreteres, de la Conselleria d'Infraestructures i Transport, i a la Demarcació de Carreteres, del Ministeri de Foment, s'han rebut els informes següents:
  
- Ministeri de Foment, que té entrada en data 14 de juny, es reitera en el seu anterior informe, exposat ad supra.
  
- Oficina del Pla de Carreteres, que entra en data 18 de juny, emés en sentit desfavorable a l'aprovació, «atés que ha de definir-se l'accés a l'activitat pretesa en relació amb l'enllaç de l'autovia N-430, es remodela mitjançant una rotonda que desconnecte els ramals i el camí d'Espioca. També ha d'incloure's el desdoble d'aqueix camí, pel nou ús sol·licitat, finalitzat en una altra rotonda ubicada en el límit est de la penitenciària».
  
10. La Comissió Informativa de la Comissió Territorial d'Urbanisme de Valencia, en sessió de 28 de juny de 2004, va acordar supeditar l'aprovació definitiva fins que s'aportara el següent:
  
- Informe favorable de l'Oficina del Pla de Carreteres, de la Conselleria d'Infraestruc-tures i Transport.
  
- En relació al camp de golf i zones verdes del complex, haurà d'acreditar-se el compliment del condicionant primer i segon de la declaració d'impacte ambiental, com es va indicar en l'acord de la Comissió Informativa de 28 de gener de 2003, açò és, la concessió definitiva del volum d'aigua residual tractada procedent del centre penitenciari per part de la Confederació Hidrogràfica del Xúquer o organisme delegat.
  
- En relació amb les cessions plantejades, l'òrgan municipal competent haurà de precisar la destinació de la seua transformació en metàl·lic per a la realització d'infraestructures públiques addicionals al municipi.
  
- Justificació de la reserva mínima d'aparcaments, conforme a allò que disposa l'article 13 de l'annex del Reglament de Planejament de la Comunitat Valenciana.
  
A l'efecte d'acreditar la propietat dels terrenys, haurà de justificar-se la relació entre les mercantils Cochal, SL i Todo Golf Inversiones, SA.
  
11. S'ha rebut informe favorable de la Divisió de Carreteres, de la Conselleria d'Infraestructures i Transport, i recorda que han de cedir-se els terrenys necessaris per a l'execució del vial al costat del centre penitenciari i les seues interseccions.
  
El promotor ha aportat certificat de l'acord de 14 de juliol de 2004, de la Junta de Govern de la séquia Reial del Xúquer, que autoritza la col·locació d'una canonada pel caixer de la séquia reial per a derivar les aigües procedents de la depuradora de la cárcel de Picassent, des del llit de la séquia de la Foya, conegut també com sequiol del Mig, fins a la masia titulada Sant Miquel, al terme de Picassent, ateses les normes i condicions generals estipulades i les particulars que apareixen en l'expedient. Conforme a allò que s'ha indicat en la declaració d'impacte ambiental, la construcció del camp de golf no pot iniciar-se fins que s'haja presentat a la Conselleria de Territori i Habitatge la concessió definitiva de volum d'aigua residual tractada procedent del centre penitenciari de Valencia, per part de la Confederació Hidrogràfica del Xúquer o organisme delegat.
  
El promotor aporta documentació suficient que acredita la vinculació de la mercantil Cochal, SL, amb Todo Golf Inversiones, SA, que és la companyia propietària dels terrenys.
  
S'aporta igualment Decret de l'Alcaldia de Picassent número 1.330/2004, de data 6 de juliol de 2004, que indica que el cànon d'aprofitament urbanístic corresponent a la declaració d'interés comunitari es destinarà a la gestió urbanística mitjançant la seua afectació a l'execució d'infraestructures i dotacions de caràcter públic al municipi. Aquest decret de l'Alcaldia ha sigut ratificat per acord plenari de data 30 de setembre de 2004.
  
Finalment, s'ha aportat una justificació tècnica que indica que la reserva d'aparcaments és de 386 places, superior, per tant, a la reserva de 273 places exigides en l'article 13 de l'annex del Reglament de Planejament de la Comunitat Valenciana.
  
12. Amb data 4 d'octubre de 2004, el Servei Territorial de Planificació i Ordenació Territorial de Valencia va emetre un informe pel qual es considera acomplert l'acord de la Comissió Informativa de la Comissió Territorial d'Urbanisme de 28 de juny de 2004, i considera que procedeix elevar la seua aprovació definitiva, amb les condicions següents:
  
- La construcció del camp de golf no pot iniciar-se fins que s'haja presentat en la Conselleria de Territori i Habitatge la concessió definitiva de volum d'aigua residual tractada procedent del centre penitenciari de Valencia, per part de la Confederació Hidrogràfica del Xúquer o organisme delegat.
  
- Hauran de cedir-se a l'administració autonòmica els terrenys necessaris per a l'execució del vial al costat del centre penitenciari i les seues interseccions.
  
Fonaments de dret
  
1. L'actuació que ens ocupa supera els 40.000 m2. de parcel·la ocupada, per la qual cosa l'envergadura d'aquesta, de conformitat amb l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i el fet de plantejar-se com una actuació integrada d'especial importància, fan que la tramitació correcta siga la pròpia de la declaració d'interés comunitari pel procediment extraordinari.
  
2. L'objecte de l'actuació és la implantació d'un complex format per un camp de golf i les seues instal·lacions complementàries (aparcament, casa club i instal·lacions esportives), com també unes instal·lacions hoteleres.
  
La ubicació, pròxima al centre penitenciari de Picassent, es justifica tant en la facilitat de comunicació en utilitzar els mateixos accessos, per la possibilitat d'utilitzar l'aigua depurada d'aquesta per a reg, com també per comptar amb reserves pròpies d'aigua en ser hui un terreny de regadiu.
  
La instal·lació hotelera s'implantaria en l'edificació existent denominada Masia dels Foresos, actualment protegida pel Pla general de Picassent.
  
1. Extensió
  
La superfície de terrenys que necessita l'actuació és de 543.850 m².
  
Respecte de la propietat dels terrenys, s'adjunta un contracte d'opció de compra dels terrenys inclosos en la masia denominada Sant Miquel d'Espioca, de superfície superior a cinquanta-cinc hectàrees. Posteriorment, s'aporta escrit de la propietària dels terrenys que mostra la seua conformitat amb la iniciativa proposada per la mercantil Cochal, SL, i còpia de l'escriptura pública de compravenda de la finca per part de la mercantil Todo Golf Inversiones, SA. Per tot això, haurà de justificar-se la relació entre ambdós mercantils.
  
2. Ús
  
L'esmentada superfície es destinarà a l'ús de camp de golf i les seues instal·lacions complementàries, com ara aparcament, casa club i instal·lacions esportives, i instal·lacions hoteleres en l'edificació existent denominada Masia dels Foresos, es consideren les superfícies següents:
  
1. Club social.
  
2. Hotel Masia dels Foresos.
  
3. Aparcaments.
  
4. Piscina i zona esportiva.
  
5. Putting green.
  
6. Approach green.
  
7. Camp pràctiques.
  
8. Sòl de reserva per a serveis hotelers i d'oci, amb 7.500 m2/sostre, en una superfície de 9.865 m2.
  
3. Edificació
  
Es preveu una edificabilitat màxima de 20.000 m2sostre integrada per: la casa club social amb una superfície aproximada de 3.500 m2., l'hotel en la masia protegida existent de 6.635 m2. de superfície, instal·lacions esportives, i una reserva de 7.500 m2. de sostre, en una superfície de 9.865 m2.
  
4. Classificació dels terrenys
  
Els terrenys on es desenvolupa l'actuació estan classificats pel Pla general d'ordenació urbana, aprovat definitivament per la Comissió Territorial d'Urbanisme amb data 29 de setembre de 1998, com a sòl no urbanitzable comú, si bé els terrenys on s'ubica la masia, i en la qual s'instal·larà l'hotel, reben la qualificació de sòl no urbanitzable de protecció arqueològica.
  
5. Infraestructures i serveis
  
Respecte de l'abastiment de l'aigua, s'indica que aquest ja està garantit en l'actualitat, ja que es tracta d'una parcel·la de regadiu, s'indica que hi ha els següents abastiments a la parcel·la: pou situat a l'interior de la parcel·la, séquia Reial del Xúquer i Canal de València.
  
Aquests cabals passaran a ser un aportació addicional als aproximadament 1.500 m3/dia. que provindran de l'estació depuradora d'aigües residuals del centre penitenciari de Picassent, s'afirma que es durà a terme un tractament corrector de l'aigua residual de l'esmentada planta de Picassent.
  
Pel que fa a la resta dels serveis, s'indica que l'energia elèctrica hui ja està garantida en la mateixa parcel·la.
  
L'accés a l'actuació tindrà lloc a través de l'accés existent del centre penitenciari, conforme als plànols presentats.
  
6. Cessions i càrregues
  
Estableix la Llei sobre Sòl No Urbanitzable la necessitat que el promotor de l'actuació assumisca els mateixos deures i càrregues que el promotor d'un pla parcial d'iniciativa particular i mai inferiors a les mateixes d'un programa d'actuació urbanística.
  
En el present cas l'Ajuntament de Picassent ha emés un informe en el qual s'estableixen les següents cessions amb caràcter mínim:
  
- Valoració de la cessió de dotacions: 252.425,08 euros.
  
- Valoració de l'aprofitament urbanístic: 147.247,97 euros.
  
- Valoració del 15% sobre les obres d'urbanització: 33.175,87 euros.
  
El total d'aquestes sumen 432.848'92 euros (76.112.919 pessetes) com es recull en el conveni firmat entre la mercantil Cochal, SL, i l'Ajuntament.
  
Si bé en el present supòsit la proposta emesa s'ha acollit a les possibilitats de substitució de l'article 20.1.c) de la Llei sobre Sòl No Urbanitzable, s'haurà de complir allò que ha indicat l'esmentat paràgraf, s'haurà de destinar aquest import al pagament del cost d'execució d'infraestructures públiques addicionals, per la qual cosa la declaració d'interés comunitari haurà de condicionar-se que aqueix import es destine efectivament al pagament de costos d'execució d'infraestructures públiques addicionals en el municipi i no a altres fins distints.
  
3. Des del punt de vista de l'impacte ambiental i territorial de l'actuació, s'aprecia per la Comissió Informativa, en relació a la depuració de l'aigua procedent del centre penitenciari de Picassent, la necessitat que aquesta tinga lloc a través del sotmetiment al tractament denominat osmosi inversa i haurà d'estar desinfectada.
  
D'altra banda, es considera que la inclusió de l'actuació en el PORN de l'Albufera no és un condicionant excloent, com es recull en l'esmentat informe de l'Àrea de Planificació, de la Direcció General de Planificació i Gestió del Medi, i en la declaració d'impacte ambiental.
  
Igualment i ja que està prevista la ubicació de l'establiment hoteler a sòl de protecció arqueològica, s'haurà de comptar, com prevenen les normes urbanístiques, amb informe procedent de la Conselleria de Cultura, Educació i Esport, igualment, s'haurà de precisar el règim de protecció de l'edifici catalogat Masia dels Foresos i destinat en l'actuació a establiment hoteler.
  
Pel que fa als serveis amb què ha de comptar l'actuació, seria convenient procedir a l'ampliació de l'aspecte referit al subministrament elèctric a l'actuació.
  
D'altra banda, s'haurà de tindre en compte allò que s'ha indicat en els informes sectorials emesos, especialment els procedents de l'Agència Valenciana de Turisme, del Servei Territorial de Medi Ambient (relatiu al camí ramader) i de la Direcció General de Carreteres, del Ministeri de Foment.
  
En relació amb les cessions plantejades, i com ja ha quedat indicat, s'haurà de precisar la destinació de la seua transformació en metàl·lic per a la realització d'infraestructures públiques addicionals.
  
Finalment, en relació al camp de golf i zones verdes del complex, haurà d'acreditar-se el compliment del condicionant primer i segon de la declaració d'impacte ambiental, com es va indicar en l'acord de la Comissió Informativa de 28 de gener de 2003, açò és, la concessió definitiva del volum d'aigua residual tractada procedent del centre penitenciari per part de la Confederació Hidrogràfica del Xúquer o organisme delegat.
  
Cal recordar que no pot instal·lar-se cap edificació fins a 20 metres de l'aresta exterior dels llits de barrancs, com disposa l'article 69 de la Llei 6/1989, de 7 de juliol, de la Generalitat, d'Ordenació del Territori de la Comunitat Valenciana, vist en relació amb el Pla d'Acció Territorial contra els Riscos d'Inundació a la Comunitat Valenciana (PATRICOVA), que grafia amb risc 6 d'inundació els terrenys afectats per l'actuació; per la qual cosa, conforme a l'article 22.3 de les normes urbanístiques del citat Pla d'acció territorial, hauran d'adoptar-se les oportunes mesures d'adequació de l'edificacions, conforme a l'article 27 d'aquestes normes.
  
4. D'acord amb allò que han expressat els fonaments anteriors es produeix el compliment dels condicionants que estableix l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a resoldre definitivament la present sol·licitud de declaració d'interés comunitari pel procediment extraordinari de l'article 20 de la Llei sobre Sòl No Urbanitzable. En qualsevol cas, haurà de donar-se adequat compliment a allò que han establit els diversos informes sectorials emesos al llarg del procediment. Especialment les condicions establides per la declaració d'impacte ambiental de 23 de gener de 2003, com també les consignades pel Servei Territorial de Planificació i Ordenació Territorial en el seu informe de 4 d'octubre de 2004.
  
5. El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, per raó d'allò que ha preceptuat l'apartat 2 de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i l'article 5.h) del Reglament dels Òrgans Urbanístics de la Generalitat, aprovat pel Decret 201/2003, de 3 d'octubre, del Consell de la Generalitat.
  
De conformitat amb els preceptes legals citats i la resta de general i de pertinent aplicació, conforme a l'acord de la Comissió Informativa de la Comissió Territorial d'Urbanisme de Valencia, i a proposta del conseller de Territori i Habitatge, el Consell de la Generalitat
  
ACORDA
  
Primer
  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Cochal, SL, d'una actuació integral que consisteix en la instal·lació d'un hotel i un camp de golf a la partida Sant Miquel, a sòl no urbanitzable del municipi de Picassent, en els termes que es deriven de la documentació tècnica assumida per la mercantil promotora.
  
La dita ordenació i declaració d'interés comunitari, com també l'adjudicació a què es fa referència en el següent apartat II, se subjectaran a les condicions especials establides en el present acord.
  
Segon
  
Adjudicar la dita actuació integral en favor de la mercantil Cochal, SL, a qui se li atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la instal·lació de la referida instal·lació.
  
Tercer
  
Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment en favor de l'Ajuntament de Picassent. L'incompliment o no-satisfacció de les dites obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.
  
Quart
  
El promotor haurà de garantir, davant de l'Ajuntament de Picassent, la correcta i puntual execució de la implantació en què consisteix aquesta actuació integral per un import d'almenys un 7% del cost total dels serveis i obres d'urbanització previstos. Aquesta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
Cinqué
  
Tot canvi que es produïsca en la titularitat de la promoció de l'actuació integral necessitarà de l'autorització prèvia del Consell de la Generalitat.
  
Sisé
  
L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtindre, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui el present acord confereix les facultats necessàries amb aqueix fi, després de l'expedient instruït amb l'audiència de l'interessat i de l'Ajuntament de Picassent. La dita declaració, si es produeix, determinaria la suspensió temporal de la declaració d'interés comunitari d'aquesta actuació integral, fins que el Consell de la Generalitat resolga una nova adjudicació d'aquesta o la seua suspensió definitiva.
  
A més de l'esmentada llicència municipal d'obres, l'adjudicatari haurà d'obtindre els permisos, llicències i autoritzacions que siguen necessàries per al lícit exercici de l'activitat.
  
Seté
  
El desenvolupament de l'actuació integral s'ajustarà al projecte que presenta el promotor adjudicatari, amb la documentació complementària aportada durant la tramitació de l'expedient, respectant les condicions fixades per les distintes Administracions que han participat en el procediment i, en especial, en la declaració d'impacte ambiental de 23 de gener de 2003. Així mateix, hauran de cedir-se a l'administració autonòmica els terrenys necessaris per a l'execució del vial al costat del centre penitenciari i les seues interseccions i, previ inici de les obres, presentar davant de la Conselleria de Territori i Habitatge la concessió definitiva de volum d'aigua residual tractada procedent del centre penitenciari de Valencia per part de la Confederació Hidrogràfica del Xúquer o organisme delegat. Finalment, assenyalar que el condicionament dels terrenys inclosos en el sòl no urbanitzable de protecció arqueològica requereix l'informe previ vinculant de la Conselleria de Cultura, Educació i Esport.
  
Contra el present acord, que posa fi a la via administrativa, es podrà interposar recurs potestatiu de reposició davant del Consell de la Generalitat en el termini d'un mes, comptador des de l'endemà a la notificació d'aquest, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquest, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que es puga exercitar qualsevol altre recurs que estime oportú.
  
Alacant, 12 de novembre de 2004
  
El vicepresident i secretari del Consell de la Generalitat,